L'Orfeó Polifònic d'Alaquàs celebra el 40 aniversari
28/11/2006 13:21:00

# L'Orfeó Polifònic d'Alaquàs celebra el 40 aniversari

*   28/11/2006 13:21:00
*   [Imprimir](#)
*   Compartir
*    https://www.alaquas.org/documento.asp?id\_do=9960

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9960%2F0&title=Ajuntament%20d%27Alaqu%C3%A0s.%20Premsa.L%27Orfe%C3%B3%20Polif%C3%B2nic%20d%27Alaqu%C3%A0s%20celebra%20el%2040%20aniversari)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9960/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9960/9960_Form_4.jpg)](https://www.alaquas.org/ficheros/documentos/2006/2/9960/9960_Form_10.jpg "<a href='https://www.alaquas.org/ficheros/documentos/2006/2/9960/9960_Form_10.jpg' target=_blank><i class='fa fa-external-link' aria-hidden='true'></i>.L'Orfeó Polifònic d'Alaquàs celebra el 40 aniversari</a>")

Un total de 85 socis actuaren dissabte en el concert de celebració en què compartiren escenari cantors actuals amb històrics components

L'Orfeó Polifònic d'Alaquàs ha complit 40 anys d'història i de música. El dissabte 25 de novembre a la Parròquia de Nostra Senyora de l'Assumpció se celebrava aquesta fita per commemorar i recordar tots aquests anys fent música a la ciutat. Un total de 85 cantors, els 50 que composen actualment l'entitat junt a 35 socis antics interpretaren les que en els anys 60 i 70 van estar les cançons més populars: Era una flor, Nadalenca, Valenciana o Feliz Aniversario. Centenars de veïns i veïnes, entre ells l'Alcalde d'Alaquàs, Jorge Alarte, acompanyant la junta directiva de d'aquest grup, van presenciar el concert multitudinari.  
   
L'Orfeó Polifònic d'Alaquàs fou fundat en 1996 per l'actual director, el Sr. Cayetano Taberner Andrés, animat per un grup de joves d'Alaquàs, entusiastes de la música coral i il·lusionats amb la formació polifònica. A tots unia un immillorable objectiu: associar-se en convivència sana, interpretant tots un mateix i únic llenguatge, el cant, i buscant cultivar i incrementar la sensibilitat musical.

La presentació oficial es materialitzà en 1967 i des de llavors, l'Orfeó inicia una intensa activitat desimbolta entre concerts, oficis religiosos, festivals, concursos i altres esdeveniments culturals realitzats per poblacions de la Comunitat Valenciana i ciutats d'Espanya i de l'estranger. D'entre tots s'han de destacar les participacions en el Certamen de Masses Corals de Sagunt, anys 1967, 1968 i 1969; participacions en el Certamen d'Havaneres de Torrevella: anys 1970 i 1971; participació en el Certamen Internacional de Tolosa, anys 1973; participació en el Certamen de Nadales de Rojales, anys 1996 i participació en diferents trobades corals, com els aplecs de Benicarló, Mislata i Navajas.

Destaquen també els Concerts amb altres associacions musicals com l'Orquestra Municipal de València, la Banda Unió Musical de Llíria, la Unió Musical d'Alaquàs i diferents orquestres de cambra, la intervenció en el programa de l'Advent de la ciutat de Viena en l'any 1993, la participació en la III Trobada Internacional d'Orfeons de París en 1997 i la seua intervenció a Salzburg.

L'Orfeó compta amb un ampli repertori d'obres, superior a quatre-centes. Una llista molt variada que combina peces amb la música popular i folklòrica, principalment havaneres i obres valencianes. Actualment, l'Orfeó està format per 45 cantors no professionals de la mateixa Vila d'Alaquàs.

L'Orfeó Polifònic d'Alaquàs, la direcció administrativa, el director tècnic i tots els components, presumeixen haver sigut, al llarg d'aquests històrics 40 anys, com un bon portaveu cultural i extraordinari ambaixador de la Vila d'Alaquàs en tots els llocs en què ha desenvolupat la seua activitat.